# hep aon
## Brezhoneg
### Etimologiezh

    Diwar an araogenn hep hag an anv-kadarn aon.

### Troienn

hep aon /Distagadur ?/
* Hep kaout aon, enebet ouzh gant aon.
** — Gallout a ret hen lâret din-me, hep aon ; da biv e fell deoc'h hen lârfen-me, pa ne welan den nemedoc'h. — (Fañch an Uhel, Kontadennoù ar Bobl/1, Al Liamm, 1984, p. 34.)
** — [...]. Deuit heb aoun enn ti, ne harzimp ket, ne dec'himp ket kennebeut. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 166.)
** Herve. — [...] ; bezit dinec'h, aotrou, ha livirit hep aon ar pez ho peus da lavaret. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)
* En droienn hep aon ebet.
** Nep ne c'hoar antella griped, A ia enn hent hep aoun e-bed. — (Gabriel Milin, Furnez ar geiz, euz a Vreiz, Brest, 1868, p. 105.)
** — [...]. Pa he gweli, kerzh he bete hep aon ebet. [...]. — (Fañch an Uhel, Kontadennoù ar Bobl/1, Al Liamm, 1984, p. 142.)
** Hep aon ebet ivez 'ta ez eas en ti. — (Lan Inizan, Emgann Kergidu 1, Brest, 1877, eil emb. Al Liamm 1977, p. 39.)
* Hep aon rak un dra bennak.
** [...] ha dreist-holl abalamour m'o deveze aotre da vale diarc'hen ha dre se, lañs da batouilhat er fank hep aon rak ar c'hailhar ; [...]. — (Jarl Priel, Va Zammig Buhez, Al Liamm, 1954, p. 27.)
** Bep noz ez ae da redek ar maeziou, hep aon rak ar gornandoned, na rak an teuzed, na rak ar c’horriganed a oa anezo holl c’hoaz d’an ampoent, na rak seurt. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 161.)
* Hep aon e.
** N'em boa ket skiant da vezañ nec'het gant kuzulioù ar medisin hag, hep aon e washaje d'am gar, e kerzhen dre ar gambr, war lost ma roched, da zigoriñ an tiretennoù ha da furchal enno. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 109.)
* Hep aon da.
** [...] : edon e doare da vont da Lanzeon heb aoun da jom enn hent. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 24.)

#### Troidigezhioù

* galleg : sans crainte